**ИНФОРМАЦИЯ ЗА НАКАЗАТЕЛНИ ДЕЛА НАСРОЧЕНИ ЗА РАЗГЛЕЖДАНЕ**

**ПРЕЗ МЕСЕЦ СЕПТЕМВРИ**

**10 септември 2025 г.**

**Наказателно дело от общ характер № 320/2024 година – 10:30 часа**

Делото е образувано по обвинителен акт на Окръжна прокуратура – Видин против **П. П. Б.**

Повдигнатото на подсъдимия **П. П. Б.**обвинение е, че:

На 10.06.2023 г. около 00.10 часа на път 1-1 /Е—79/ в посока от гр. В. към гр. Д., при управление на моторно превозно средство - товарен автомобил – влекач, собственост на фирма ““ ЕАД , нарушил чл.21, ал.1 от ЗДВП, движейки се с 94 км/ч. при разрешена максимална скорост за категория “С+Е“ извън населено място - 70 км/ч., вследствие на което след излизане от десен завой полуремаркето е навлязло в насрещната пътна лента и блъснало челно насрещно движещия се товарен автомобил – влекач, собственост на ““ ЕООД, управляван от М. К. Р., с което по непредпазливост причинил смъртта на М. К. Р. - **престъпление по чл.343, ал.1, б. “в“ във вр. с чл.342, ал.1 от НК, във вр. с чл.21, ал. 1 от ЗДВП за кат. “С+Е“ извън населено място.**

**15 септември 2025 г.**

**Наказателно дело от общ характер № 392/2025 година – 09:30 часа**

Делото е образувано по обвинителен акт на Окръжна прокуратура – Видин против **Х.Т.**

Повдигнатото на подсъдимия **Х.Т.** обвинение е, че:

На 30.03.2025 г. около 07.00 часа на Дунав мост 2 – В.- К., трасе „Входящи товарни автомобили“ от Република Р. с товарен автомобил състоящ се от влекач и полуремарке, пренесъл през границата на страната без надлежно разрешително по чл.16, ал.1 и чл.30 от ЗКНВП, високорисково наркотично вещество (укрито в товара на полуремаркето) - марихуана, с общо нетно тегло **от 7824,75 гр.,** разпределена в 16 броя пакета на стойност - **187 796,40 лв.** - **престъпление по чл.242, ал.2, предложение първо от НК.**

**17 септември 2025 г.**

**Наказателно дело от общ характер № 355/2025 година – 10:30 часа**

Делото е образувано по обвинителен акт на Окръжна прокуратура – Видин против **А.А.**

Повдигнатото на подсъдимия **А.А.** обвинение е, че:

На 13.10.2023 год. около 07:20 часа, на главен път 1-1 (Е-79), при управление на МПС-товарен, движейки се по път II-11 с посока на движение от с. А. към гр. Д., обл. Видин, нарушил чл.50, ал.1 от ЗДвП във вр. с чл.45, ал.2, предл.2 от ППЗДвП, като не е спрял на знак № Б-2 /Спри! Пропусни движещите се по пътя с предимство/, в следствие на което навлязъл в кръстовището, ударил с предната си част, страничната дясна част на преминаващия по на главен път I- 1 (Е-79) лек автомобил и по непредпазливост причинил телесна повреда и смърт на повече от едно лице, а именно смъртта на пътника в автомобила В. Б. В. и средна телесна повреда, изразяваща се в разстройство на здравето временно опасно за живота на водача на лекия автомобил К. Г. Б. - престъпление по чл.343, ал.4, във вр. с ал.3, б. “б“, предл.1, вр. с ал.3, предл.4, вр. с чл.342, ал.1 от НК, във вр. с чл.50, ал.1 от ЗДвП, вр. с чл.45, ал.2, предл.2 от ППЗДВП.

**17 септември 2025 г.**

**Наказателно дело от общ характер № 380/2025 година – 10:30 часа**

Делото е образувано по обвинителен акт на Окръжна прокуратура – Видин против **А.У.**

Повдигнатото на подсъдимия **А.У.** обвинение е, че:

На 24.11.2024 г. около 17.15 часа на ГКПП Дунав Мост 2 – В.- К., при влизане в страната от Република Р. с товарен автомобил, без надлежно разрешително по чл.16, ал.1 и чл.30 от ЗКНВП е пренесъл през границата на страната, високорисково наркотично вещество (укрито в специално изработен тайник в пода на товарното отделение на автомобила) с общо нетно тегло **36 136,47 гр.,** разпределено в 35 броя обекта, на стойност **434 837.64 лв.**  - **престъпление по чл.242, ал.2, предложение първо от НК.**

**17 септември 2025 г.**

**Наказателно дело от общ характер №295/2025 година – 14:00 часа**

Делото е образувано по обвинителен акт на Окръжна прокуратура – Видин против **И.Е.С.**

Повдигнатото на подсъдимия **И.Е.С.** обвинение е, че:

На 09.10.2024 г. около 05:00 ч. на ГКПП Дунав мост 2 В.- К. при влизане в страната - Република България от Република Р., с лек автомобил, пренесъл през границата на страната, без надлежно разрешително по чл. 16, ал. 1, чл. 30 и чл. 32 от Закон за контрол върху наркотичните вещества и прекурсорите /ЗКНВП/, високорисково наркотично вещество - кокаин, включен в Списък I"Растения и вещества с висока степен на риск за общественото здраве, поради вредния ефект от злоупотреба с тях, забранени за приложение в хуманната и ветеринарната медицина" - Приложение 1 към чл. 3, ал. 2, т. 1 от Наредба за реда за класифициране на растенията и веществата като наркотични, приета на основание чл. 3, ал. 2 и ал. 3 от ЗКНВП“ с общо нето тегло 5 972,81 гр., разпределено в 12 броя пакети, укрити в допълнително специално /нефабрично/ изработен и монтиран тайник в част от конструктивната кухина зад подлакътника на задната седалка, на обща стойност 1 649 831,94 лв. - **престъпление по чл. 242, ал. 2, пр. 1 от НК.**

**23 септември 2025г.**

**Наказателно дело от общ характер № 181/2025 година – 09:30 часа**

Делото е образувано по обвинителен акт на Окръжна прокуратура – Видин против **А. Л. В.** за извършване на **престъпление по чл.354а, ал.1, изр.1-во, предложение 4-то от НК.**

Повдигнатото на **А. Л. В.** обвинение е, че:

На 19.03.2023г., около 14.00ч. в гр. Б., обл. Видин, без надлежно разрешително, съгласно чл.73, ал.1 и в нарушение на чл.30 от Закона за контрол върху наркотичните вещества и прекурсорите / ЗКНВП /, държал в себе си с цел разпространение високорисково наркотично вещество по смисъла на чл.3, ал.1, т.1 и ал.2 от ЗКНВП, във връзка е Приложени №1 - Списък I - „Растения и вещества е висока степен на риск за общественото здраве, поради вредния ефект от злоупотреба е тях, забранени за приложение в хуманната и ветеринарната медицина“ към чл.3, т.1 от Наредба за реда за класифициране на растенията и веществата като наркотични / НРКРВН / - „коноп“ със съдържание на наркотично вещество тетрахидроканабинол и „амфетамин“ / примесен с кофеин / - с нето тегло 1.61 гр. с процентно съдържание на активния компонент амфетамин 8.4% на стойност 48.3лв., всички наркотични вещества на обща парична стойност 83.94лв.- **престъпление по чл.354а, ал.1, изр.1-во, предложение 4-то от НК от Наказателния кодекс.**

**23 септември 2025 г.**

**Наказателно дело от общ характер №346/2025 година – 14:30 часа**

Делото е образувано по обвинителен акт на Окръжна прокуратура – Видин против **Б.В.В.** и **К.Ц.Л.**

Повдигнатите на подсъдимия **Б.В.В.** обвинения са, че:

1/На неустановена през месец юли 2024 г. в гр. Видин, макар и като непълнолетен, но като е разбирал свойството и значението на извършеното и е могъл да ръководи постъпките си, с цел да набави за себе си имотна облага принудил П. П. П. от гр. В. чрез заплашване с убийство да извърши нещо противно на волята като да му даде сумата от 25 евра /с равностойност 48,89 лв./, като деянието е от две лица - от Б. В. В. и К. Ц. **Л. - престъпление по чл. 214, ал. 2, т. 1 вр. ал. 1 вр. чл. 213а, ал. 2, т. 1, пр. 1 и т. 4 вр. ал. 1 вр. чл. 20, ал. 2 вр. ал. 1 вр. чл. 63, ал. 1, т. 3 от НК.**

***2/***На 28.07.2024 г. в гр. Видин, макар и като непълнолетен, но като е разбирал свойството и значението на извършеното и е могъл да ръководи постъпките си, в съучастие като извършител с К. Ц. Л. от гр. В. като извършител, влязъл в чуждо жилище - апартамент, находящ се в гр. В., чужда собственост - собственост на Г. Р. Т., като употребил за това сила и деянието е извършено от две лица - **престъпление по чл. 170, ал. 2, пр. 3 във вр. с ал. 1, във вр. с чл. 20, ал. 2 вр. ал. 1 вр. чл. 63, ал. 1, т. 4 от НК.**

3/ За времето от 28.07.2024 г. до 29.07.2024 г. в гр. Видин, макар и като непълнолетен, но като е разбирал свойството и значението на извършеното и е могъл да ръководи постъпките си, в условията на продължавано престъпление, с 2 (две) деяния:

- на 28.07.2024 г. в гр. В., в съучастие като извършител с К. Ц. Л. от гр. В. като извършител, отнел чужди движими вещи от владението на П. П. П. ЕГН от гр. Видин, с намерение противозаконно да ги присвои, като употребил за това сила /хващане на ръцете зад гърба/ и заплашване /опиране на нож в гърлото/ спрямо П. П. П. ;

- и за това, че на 29.07.2024 г. в гр. В., отнел чужди движими вещи - парична сума от владението на В. Т. И., с намерение противозаконно да ги присвои, като употребил за това заплашване /нанасяне на побой/ - **престъпление по чл. 198, ал. 1, вр. чл. 20, ал. 2 вр. ал. 1 вр. чл. 26, ал. 1 от НК вр. чл. 63, ал. 1, т. 3 от НК;** Всички отнети вещи на обща стойност 2 961,02 лв.

4/ на 01.08.2024 г. в гр. В., в съучастие като извършител с К. Ц. Л. от гр. Видин като извършител, противозаконно е присвоил чужда движима вещ - мобилен телефон, собственост на В. Т. И. - **престъпление по чл. 206, ал. 1 вр. чл. 20, ал. 2 вр. ал. 1 от НК вр. чл. 63, ал. 1, т. 3 от НК.**

Повдигнатите на подсъдимия **К.Ц.Л.** обвинения са, че:

1/ На неустановена с точност дата през месец юли 2024 г в гр. В. с цел да набави за себе си имотна облага принудил П. П. П. от гр. В. чрез заплашване, да извърши нещо противно на волята ѝ като да му даде сумата от 25 евра /с равностойност 48,89 лв./, и с това на неустановена с точност дата през месец юли 2024 г. причинил на П. С. П. от гр. В. имотна вреда в размер на 25 евра /с равностойност 48,89 лв./, като деянието е извършено от две лица — от Б. В. В. и К. Ц. Л. с ЕГН 0644021701 - **престъпление по чл. 214, ал. 2, т. 1 вр. ал. 1 вр. чл. 213а, ал. 2, т. 1, пр. 1 и т. 4 вр. ал. 1 вр. чл. 20, ал. 2 вр. ал. 1 от НК;**

2/ На 28.07.2024 г. в гр. В., в съучастие като извършител с Б. В. В., влязъл в чуждо жилище - апартамент, находящ се в гр. В., собственост на Г. Р. Т. като употребил за това сила и деянието е извършено от две лица - **престъпление по чл. 170, ал. 2, пр. 3 във вр. с ал. 1, във вр. с чл. 20, ал. 2 вр. ал. 1 от НК.**

3/ На 28.07.2024 г. в жилище, находящо се в в гр. В., в съучастие като извършител с Б. В. В. като извършител, отнел чужди движими вещи, собственост на П. С. П. от гр. В., от владението на П. П. П. от гр. В., с намерение противозаконно да ги присвои, като употребил за това сила /хващане на ръцете зад гърба/ и заплашване /опиране на нож в гърлото/ спрямо П. П. П. - **престъпление по чл. 198, ал. 1, вр. чл. 20, ал. 2 вр. ал. 1 от НК;**

4/ На 01.08.2024 г. в гр. В. в съучастие като извършител с Б. В. В. като извършител, противозаконно е присвоил чужда движима вещ - мобилен телефон, собственост на В.Т. И. от гр. В., която владеел - **престъпление по чл. 206, ал. 1 вр. чл. 20, ал. 2 вр. ал. 1 от НК.**

**24 септември 2025 г.**

**Наказателно дело от общ характер № 247/2025 година – 10:30 часа**

Делото е образувано по обвинителен акт на Окръжна прокуратура – Видин против **М. Ч.** обвинен в **извършване на престъпления по престъпление по чл. 255, ал. 3 във вр. с чл. 255, ал. 1, т. 1 от НК във вр. с чл. 92, ал. 1 и 2 от ЗКПО /ДВ бр. 97/05.12.2017 г., в сила от 01.01.2018 г./.**

Повдигнатото на подсъдимия обвинение е, че :

През периода 01.01.2018 г. - 31.03.2018 г. в гр. Видин, в качеството на управител на фирма със седалище гр. Д., избегнал установяването и плащането на данъчни задължения по Закона за корпоративното подоходно облагане в особено големи размер, като не подал пред ТД на НАП-Велико Търново, офис-Видин, годишна данъчна декларация по чл. 92, ал. 1 и 2 от ЗКПО за данъчния и финансов резултат на дружеството и дължимия годишен корпоративен данък за 2017 г. - престъпление по чл. 255, ал. 3 във вр. с чл. 255, ал. 1, т. 1 от НК във вр. с чл. 92, ал. 1 и 2 от ЗКПО /ДВ бр. 97/05.12.2017 г., в сила от 01.01.2018 г./.

**24 септември 2025 г.**

**Наказателно дело от общ характер № 220/2024 година – 14:00 часа**

Делото е образувано по обвинителен акт на Окръжна прокуратура – Видин против **К. С. П и П. С. Б.**

Повдигнатите на **К. С. П** обвинения са, че:

1. За времето от 30.06.2022 г. до 13.12.2023 г. на територията на гр. Видин се сговорил с П.С. Б. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага - **престъпление по чл. 321, ал. 6 от НК;**

2. За времето от 30.06.2022 г. до 13.12.2023 г. в гр. Видин, като извършител в съучастие с П. С. Б., устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници- **престъпление по чл. 327, ал. 1 вр. чл. 20, ал. 2 вр. ал. 1 от НК.**

**3.** На 13.12.2023 г. във външна тоалетна на недвижим имот обитаван от К. С. П. и И. М. Д. , ***държал*** огнестрелно оръжие по смисъла на чл. 4, ал. 2 от Закон за оръжията, боеприпасите, взривните вещества и пиротехническите изделия /ЗОБВВПИ/ и **сигнални /халосни/ боеприпаси за предупредително /газ-сигнално оръжие/** без да има за това надлежно разрешение съгласно чл. 50, ал. 3 от ЗОБВВПИ - **престъпление по чл. 339, ал. 1 от НК.**

**Повдигнатите на П.С.Б.обвинения са, че:**

1. За времето от 30.06.2022 г. до 13.12.2023 г. на територията на гр. Видин се сговорил с К. С. П. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага — **престъпление по чл. 321, ал. 6 от НК;**

**2.** За времето от 30.06.2022 г. до 13.12.2023 г. в гр. Видин, в помещение на сграда, като извършител в съучастие с К. С. П. като извършител, устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници - **престъпление по чл. 327, ал. 1 вр. чл. 20, ал. 2 вр. ал. 1 от НК.**

„Връзки с обществеността“

Т. Кръстева/ тел:094989725

[acvidin.press@abv.bg](mailto:acvidin.press@abv.bg)